./data/phi0474/phi005/phi0474.phi005.perseus-lat2.xml
ita te non modo publicis tenebo sed etiam privatis aratorum pactionibus ac litteris ut intellegas non te diligentiorem in faciendis furtis  fuisse quam me in  deprehendendis  hoc tu feres? hoc quisquam defendet? hoc hi, si aliter de te statuere voluerint, sustinebunt? uno adventu ex uno agro Q  Apronium, praeter eam quam dixi pecuniam numeratam, ccc milia mod  tritici lucri nomine sustulisse!